PMIndiaData/PMIndiaSum huggingface dataset:
بھارت اور جاپان کے درمیان سائبر سکیورٹی کے شعبہ میں تعاون کے معاہدہ پر دستخط

نئی دہلی، 07 اکتوبر: وزیر اعظم جناب نریندر مودی کی صدارت میں مرکزی کابینہ نے بھارت اور جاپان کے درمیان سائبر سکیورٹی کے شعبہ میں تعاون کے معاہدہ (ایم او سی) پر دستخط کرنے کے لیے اپنی منظوری دے دی ہے۔ ایم او سی باہمی مفاد کے شعبوں میں تعاون کو آگے بڑھائے گا، جس میں دیگر باتوں کے ساتھ ساتھ سائبر اسپیس کے شعبہ میں صلاحیت سازی، اہم بنیادی ڈھانچے کے تحفظ، ابھرتی ٹیکنالوجیز میں تعاون، سائبر سکیورٹی کے خطرات/واقعات اور بدنیتی پر مبنی سائبر سرگرمیوں کے بارے میں معلومات شیئر کرنے کے ساتھ ساتھ ان کا مقابلہ کرنے کے لیے بہترین طریقوں، انفارمیشن کمیونیکیشن ٹیکنالوجی (آئی سی ٹی) انفراسٹرکچر وغیرہ کی حفاظت کے لیے سائبر خطرات کو کم کرنے کے واسطے عملی تعاون کے لیے مشترکہ میکانزم تیار کرنا شامل ہے۔ بھارت اور جاپان ایک کھلے، بین تعامل پذیر، آزاد، غیر جانبدار، محفوظ اور قابل اعتماد سائبر اسپیس ماحول اور اختراع، اقتصادی ترقی اور تجارت و کاروبار کے ایک انجن کے طور پر انٹرنیٹ کو فروغ دینے کے لیے پابند عہد ہیں جو ان کے متعلقہ گھریلو قوانین اور بین الاقوامی ذمہ داریوں اور ان کی ہمہ گیر اسٹریٹیجک پارٹنرشپ کے موافق ہوگا۔ ایم او سی کے ذریعے دونوں فریق اقوام متحدہ میں بین الاقوامی شعبہ میں تعاون، آئی سی ٹی پیداوار کی سپلائی چین کی جامعیت کے لیے بہترین طریقوں کو فروغ دینے اور بات چیت اور حکمت عملیوں کو شیئر کرنے، حکومت سے حکومت اور تجارت سے تجارت تعاون کے توسط سے آئی سی ٹی بنیادی ڈھانچے کی حفاظت کو مضبوط کرنے، انٹرنیٹ گورننس پلیٹ فارموں پر مسلسل مذاکرات اور وابستگی اور ان پلیٹ فارموں پر دونوں ممالک کے تمام وابستگان کے ذریعے سرگرم حصہ داری کی حمایت کی توثیق کرتے ہیں۔
وزیراعظم نے گوا کے یوم آزادی کے موقع پر گوا کے لوگوں کو مبارکباد پیش کی

وزیراعظم جناب نریندر مودی نے گوا کے یوم آزادی کے موقع پر گوا کے لوگوں کو مبارکباد پیش کی۔ اپنے ایک ٹوئیٹ میں وزیراعظم نریندر مودی نے کہا ’’ گوا کی آزادی کے دن کے خصوصی موقع پر ، میری بہنوں اور بھائیوں کو مبارکباد اور نیک خواہشات۔ مجھے ان لوگوں کے یاد کرکے فخر محسوس ہورہا ہے جنھوں نے گوا کی آزادی کیلئے سخت محنت کی۔ آنے والے برسوں میں ریاست کی مستقل ترقی کے لئے میں دعاگو ہوں۔‘‘
وزیر اعظم نے جبل پور، مدھیہ پردیش کے ایک اسپتال میں آگ لگنے سے ہونے والے جانی نقصان پر تعزیت کا اظہار کیا

وزیر اعظم جناب نریندر مودی نے مدھیہ پردیش کے جبل پور میں ایک اسپتال میں آگ لگنے سے ہونے والے جانی نقصان پر گہرے رنج و غم کا اظہار کیا ہے۔ وزیر اعظم کے دفتر نے ٹویٹ کر کے کہا؛ ”مدھیہ پردیش کے جبل پور کے ایک اسپتال میں آگ لگنے سے ہونے والے جانوں کے ضیاع سے غم زدہ ہوں۔ سوگوار خاندانوں سے میں تعزیت کا اظہار کرتا ہوں۔ مجھے امید ہے کہ زخمی افراد جلد صحت یاب ہو جائیں گے۔ مقامی انتظامیہ متاثرہ افراد کو ہر طرح کی مدد فراہم کر رہی ہے: وزیر اعظم“
اطالوی وزیر اعظم کے دورۂ ہند کے دوران کیے گئے  مفاہمت ناموں /معاہدوں کی فہرست

نئی دہلی 30 اکتوبر ؛ نمبر شمار مفاہمت نامے کا نام اطالوی دستخط کنندہ ہندوستانی دستخط کنندہ 1۔ ہندوستان اور اٹلی کے درمیان ریلوے کے شعبے میں تحفظ کے لیے باہمی تعاون کے مشترکہ ارادے کا اعلان۔ جناب ری نیٹو مزون سینی، سی ای اواور جنرل مینیجر ، اطالوی ریلوے جناب وید پال ایڈیشنل ممبر (منصوبہ بندی) ریلوے بورڈ 2۔ انڈین کونسل آف کلچرل رلیشنز اور جمہوریہ اٹلی کی حکومت کی خارجہ اور بین الاقوامی تعاون کی وزارت کے درمیان 70 سالہ سفارتی تعلقات سے متعلق مفاہمت نامہ۔ جناب لورینزو اینجے لونی، ہندوستان میں اٹلی کے سفیر محترمہ ریوا گانگولی داس، ڈائریکٹر جنرل آئی سی سی آر 3۔ ہندوستان اور اٹلی کے درمیان توانائی کے شعبے میں تعاون سے متعلق مفاہمت نامہ۔ جناب لورینزو اینجے لونی، ہندوستان میں اٹلی کے سفیر جناب آنند کمار، سکریٹری، ایم این آر ای 4۔ ہندوستان اور اٹلی کے درمیان ثقافتی تعاون سے متعلق ایگزیکیٹو پروٹوکول۔ جناب لورینزو اینجے لونی، ہندوستان میں اٹلی کے سفیر محترمہ رینت سندھو، اٹلی میں ہندوستان کی سفیر 5۔ جمہوریہ اٹلی کی حکومت کے خارجہ امور اور بین الاقوامی تعاون کی وزارت کی تربیتی اکائی اور جمہوریہ ہند کی حکومت کی وزارت خارجہ کے فارن سروس انسٹی ٹیوٹ کے درمیان مفاہمت نامہ۔ جناب لورینزو اینجے لونی، ہندوستان میں اٹلی کے سفیر جناب جے۔ ایس۔ مُکل، ڈین، ایف ایس آئی 6۔ اٹالین ٹریڈ ایجنسی اور انویسٹ انڈیا کے درمیان باہمی سرمایہ کاری کے فروغ کے لیے مفاہمت نامہ۔ جناب مشیل ایسکننے وینی، صدر اٹالین ٹریڈ ایجنسی دیپک باگلہ، سی ای او، انویسٹ انڈیا۔
وزیر اعظم ضلعوں کی تشکیل نو سے متعلق کانفرنس سے خطاب کریں گے

نئی دہلی؍04جنوری،وزیر اعظم جناب نریندر مودی کل ضلعوں کی تشکیل نو سے متعلق کانفرنس سے خطاب کریں گے۔ اس پروگرام کا اہتمام نیتی آیوگ کی طرف سے نئی دہلی کے ڈاکٹر امبیڈکر انٹرنیشنل سینٹر میں کیا جارہا ہے۔ وزیر اعظم 100 ضلعوں کے علاقوں کی تبدیلی کے انچارج افسروں کے ساتھ بھی بات چیت کریں گے۔ یہ پروگرام 2022 تک ایک نئے بھار ت کے وزیر اعظم نریندر مودی کے ویژن(سوچ) کو دھیان میں رکھتے ہوئے کیا جارہا ہے۔ مرکزی حکومت نے ضلعوں کی تیزی سے تبدیلی کے لئے ایک اہم پالیسی پہل شروع کی ہے۔ایڈیشنل سیکریٹری اور جوائنٹ سیکریٹری کے رینک کے سینئر سرکاری افسران کو آفسرز انچارج کے طورپر نامزد کیا گیا ہے، تاکہ ان ضلعوں کی مخصوص ترقیاتی ضرورتوں سے نمٹنے کے لئے مرکز اور ریاستوں کی کوششوں کو مربوط کرنا ہے۔ م ن۔ح ا ۔ن ع
وزیر اعظم 26دسمبر کو میجر دھیان چند نیشنل اسٹیڈیم میں’ویر بال دِوس‘کے تاریخی پروگرام میں حصہ لیں گے

وزیر اعظم جناب نریندر مودی 26دسمبر 2022 کو دوپہر 12:30بجے میجر دھیان چند نیشنل اسٹیڈیم دہلی میں ’ویر بال دِوس‘ کے تاریخی پروگرام میں حصہ لیں گے۔ پروگرام کے دوران وزیر اعظم تقریبا ً 300 بال کیرتنیوں کے ذریعے کئے جانے والے ’شبد کیرتن‘ میں شامل ہوں گے۔اس اہم موقع پر وزیر اعظم دہلی میں تقریبا ً 3ہزار بچوں کے ذریعے مارچ-پاسٹ کوجھنڈی دکھا کر روانہ کریں گے۔ صاحبزادوں کےمثالی حوصلے کی داستان کے بارے میں شہریوں، خاص طور سے چھوٹے بچوں کو معلومات دینے اور انہیں باخبرکرنے کےلئے پورے ملک میں سرکار انٹرایکٹیو اور شراکت داری پروگرام منعقد کررہی ہے۔اس کوشش نے ملک بھر کے اسکولوں اور کالجوں میں مضمون نویسی، سوال و جواب مقابلہ اور دیگر سرگرمیوں کا انعقاد کیا جائے گا۔ریلوے اسٹیشنوں، پیٹرول پمپوں، ہوائی اڈوں وغیرہ جیسے عوامی مقامات پر ڈیجیٹل نمائشیں لگائی جائیں گی۔پورے ملک میں ایسے پروگرام منعقد کئے جائیں گے، جن میں اہم شخصیات صاحبزادوں کی قربانی اور ان کی زندگی کی کہانی کے بارے میں بتائیں گے۔ شری گورو گوبند سنگھ جی کے پرکاش پرو کے دن 9 جنوری 2022کووزیر اعظم نے اعلان کیا تھا کہ 26 دسمبر کو شری گورو گوبند جی کے بیٹوں صاحبزادہ بابا زوراور سنگھ جی اور بابافتح سنگھ جی کی شہادت کو ’ویر بال دِوس‘کے طور پر منایا جائے گا۔
مرکزی کابینہ نے    تاوانگ میں سشٹرسیما بل     کی   5.99 ایکڑ زمین     اروناچل پردیش کی ریاستی حکومت کو  منتقل کرنے کی  منظوری  دے دی ہے

نئی دہلی، 4 جولائی 2018/ مرکزی کابینہ نے جس کی صدارت جناب نریندر مودی نے کی تاوانگ میں سشٹرسیما بل (ایس ایس بی) کی 5.99 ایکڑ زمین اروناچل پردیش کی ریاستی حکومت کو منتقل کرنے کی منظوری دے دی ہے۔ اس زمین کو ایک زبردست میلے کی عمارت اور ہمہ مقصدی گراؤنڈ کی تعمیر کے لئے استعمال کیا جائے گا۔ اروناچل پردیش کی حکومت نے ایس ایس بی کے کیمپس کے اندر تاوانگ میں 5.99 ایکڑ زمین کی نشاندہی کی تھی جسے ایک زبردست میلے کی عمارت اور ہمہ مقصدی تعمیر کے لئے استعمال کیا جانا تھا۔ اس میں 4.73 ایکڑ پر پارکنگ کی سہولت اور 1.26 ایکڑ پر رنگ روڈ کی تعمیر ہونی ہے۔ اسی لئے اروناچل پردیش کی حکومت نے 5.99 ایکڑ زمین کا یہ ٹکڑا اسے منتقل کرنے کی درخواست کی تھی۔ ۔۔۔۔۔۔۔۔۔۔۔ م ن۔ج ۔ ج۔
ہماچل پردیش حکومت کا ایک سال پورا ہونے پر دھرمشالہ میں وزیراعظم نے جن آبھار ریلی سے خطاب کیا

نئی دہلی،27دسمبر/ وزیراعظم جناب نریندر مودی نے آج ہماچل پردیش حکومت کا ایک سال پورا ہونے کے موقع پر ریاست کے دھرمشالہ میں جن آبھار ریلی سے خطاب کیا۔ اسٹیج پر پہنچنے سے پہلے وزیراعظم نے حکومت کی اسکیموں سے متعلق ایک نمائش بھی دیکھی انہوں نے مختلف اسکیموں سے فائدہ اٹھانے والوں سے بھی بات چیت کی۔ ایک بڑے مجمع سے خطاب کرتے ہوئے وزیراعظم نے روحانیت اور بہادری کی سرزمین کے طور پر ریاست ہماچل پردیش کی تعریف کی۔ انہوں نے اس بات کا بھی ذکر کیا کہ سابق وزیراعظم جناب اٹل بہاری واجپئی کا ریاست سے ایک خصوصی اور گہرا رشتہ تھا۔ وزیر اعظم نے ریاستی سرکار کی اس بات کے لئے بھی تعریف کی کہ اپنی اسکیموں کے ذریعہ وہ گزشتہ ایک سال میں ریاست کے دیہی علاقوں کے لوگوں تک پہنچ پائی ہے۔ وزیراعظم نے کہا کہ ریاستی سرکار اگلی نسل کے بنیادی ڈھانچے پر توجہ دے رہی ہے۔انہوں نے کہا کہ شاہراؤں، ریلویز، بجلی، شمسی توانائی اور پیٹرولیم کےشعبے سے متعلق پروجیکٹ ہماچل پردیش میں سرگرمی کے ساتھ زیر نفاذ ہیں۔ وزیراعظم نے ریاست کی سیاحت کی صلاحیت کے بارے میں بھی تفصیل سے ذکر کیا۔اس تناظر میں انہوں نے کہا کہ ہندوستان میں بیرون ملکوں سے آنے والے سیاحوں کی تعداد میں کافی اضافہ ہوا ہے انہوں نے کہا کہ 2013 میں 70 لاکھ سیاح ریاست میں آئے تھے جب کہ 2017 میں یہ تعداد بڑھ کر ایک کروڑ ہوگئی ۔ اسی طرح انہوں نے کہا کہ 2013 میں منظور شدہ ہوٹلوں کی تعداد تقریباً 1200 تھی جو اب بڑھ کر 1800 ہوگئی ہے۔ وزیراعظم نے یاد دلایا کہ گزشتہ 40 سال سے ہمارے سابق فوجی ایک عہدہ۔ ایک پنشن کے خواہش مند تھے۔ انہوں نے کہا کہ جب ان کی حکومت اقتدار میں آئی تو پورے معاملے کی صورت حال اور درکار وسائل کی صورتحال ایک دم واضح تھی۔ اس کے بعد سابق فوجیوں کی فلاح وبہبود کو یقینی بنانے کے لئے ایک عہدہ ایک پنشن کو نافذ کیا گیا۔ وزیراعظم نے ہماچل پردیش کے عوام کی اس بات کے لئے خصوصی طور پر تعریف کی کہ انہوں نے صفائی ستھرائی کے تئیں اپنے عزم کو برقرار رکھا ہے ۔وزیراعظم نے کہا کہ انہوں نے سووچھتا کو ایک سنسکار کے طور پر قبول کیا ہے وزیراعظم نے یہ بھی کہا کہ اس سے ریاست میں سیاحت کے شعبے کو فروغ ملے گا۔ وزیر اعظم نے واضح کیا کہ کس طرح مرکزی حکومت نے بدعنوانی کو جڑ سے اکھاڑ پھینکا ہے۔ انہوں نے کہا کہ فائدے کی براہ راست منتقلی کے ذریعہ بدعنوانی پر لگام کس دی گئی ہے اور تقریباً 90 ہزار کروڑ روپیہ بچا لیا گیا ہے۔
وزیر اعظم نے ویڈیو کانفرنسنگ کے ذریعہ منعقد نیشنل گنگا کونسل میٹنگ کی صدارت کی

وزیر اعظم جناب نریندر مودی نے آج ویڈیو کانفرنسنگ کے ذریعہ منعقدہ نیشنل گنگا کونسل میٹنگ کی صدارت کی۔ جناب نریندر مودی نے کہا کہ نمامی گنگا مہم کو مزید مستحکم کرنے کے اقدامات پر تبادلہ خیال کرنا ایک عظیم موقع ہے۔ وزیر اعظم مودی نے صفائی کی دیگر کوششوں بشمول چھوٹے قصبوں میں سیویج ٹریٹمنٹ پلناٹ کے نیٹ ورک میں توسیع کے بارے میں بھی بات کی۔ میٹنگ کے دوران وزیر اعظم نے گنگا کے ساتھ ساتھ کی زمینوں پر مختلف طرح کی جڑی بوٹیوں کی کاشتکاری میں اضافے کے طریقوں پر بھی زور دیا۔ جناب مودی نے ویڈیو کانفرنسنگ کے ذریعہ نمامی گنگا اور پینے کے پانی ۔ صفائی پروجیکٹ کا سنگ بنیاد رکھا اور اسے قوم کے لئے وقف کیا۔ وزیر اعظم نے ٹوئیٹ کیا: ’’آج ہونے والی نیشنل گنگا کونسل میٹنگ نمامی گنگا مہم کو مزید مستحکم کرنے کے طور طریقوں پر تبادلہ خیال کرنے کا عظیم موقع تھا۔صفائی ستھرائی کے طریقوں میں توسیع ، بشمول چھوٹے قصبوں میں سیویج ٹریٹمنٹ پلانٹ کے نیٹ ورک کو بڑھانے کے طریقوں پر بات کی‘‘۔ میٹنگ کے دوران گنگا کے ساتھ کے کناروں پر مختلف قسم کی جڑی بوٹیوں کی کاشت بڑھانے کے طریقوں پر زور دیا۔ اس کے علاوہ دریا کے کنارے سیاحت کے بنیادی ڈھانچے کے فروغ کی ضرورت کو اجاگر کیا جس سے بہت سے لوگوں کو روزگار مل سکے گا۔
سترہ (17) مارچ 2019  کو پاناجی ،گوا میں جناب منوہر پاریکر   کی رحلت پر کابینہ کی تعزیت

نئیدہلی18 مارچ ۔مرکزی کابینہ نے، وزیر اعظم جناب نریندر مودی کی قیادت میں، گوا کے وزیر اعلیٰ جناب منوہر پاریکر کی، 17 مارچ 2019 کو پاناجی ،گو ا میں رحلت پر تعزیت کا اظہار کیا ہے ۔ کابینہ نے آنجہانی جناب منوہر پاریکر کی یاد میں دو منٹ کی خاموشی بھی اختیار کی ۔ کابینہ نے حکومت ہند کی جانب سے ایک روزہ سوگ منائے جانے نیز 18 مارچ 2019 کو تمام ریاستوں ،دلّی سمیت مرکز کے زیر انتظام تمام علاقوں میں قومی پرچم نیم سرنگوں لہرانے کی تجویز کو بھی اپنی منظوری دی ہے۔ کابینہ نے جناب منوہر پاریکر کی یاد میں درج ذیل تعزیتی قرارداد بھی منظور کی ہے ۔ ’’کابینہ 17 مارچ 2019 کو پاناجی ، گوا کے وزیر اعلیٰ جناب منوہر پاریکر کی اندوہناک رحلت پر گہرے رنج وغم کا اظہار کرتی ہے۔ ان کی رحلت سے ملک نے ایک معمر اور ممتاز رہنما ،جنہیں شفقت سے عام انسانوں کا وزیر اعلیٰ کہا جاتا ہے ، کھودیا ہے ۔‘‘ 13 دسمبر 1955 کو مپوسا ، گوا میں پیدا ہوئے جناب پاریکر نے لویولا اسکول ، مارگو میں تعلیم حاصل کی تھی ۔بعد ازاں انہوں نے انڈین انسی ٹیوٹ آف ٹکنالوجی ، ممبئی سے 1978 میں دھات سازی انجینئرنگ میں گریجویشن کی ڈگری حاصل کی تھی۔ آنجہانی نے سیاست میں قدم رکھنے سے قبل ،اوائل عمری میں ہی راشٹریہ سوئم سیوک سنگھ (آر ایس ایس ) میں شمولیت اختیار کرلی تھی اور اپنی اسکولنگ کے فائنل سال میں ہی مکھیہ شکشک ( چیف انسٹرکٹر ) بن گئے تھے۔ آئی اے ٹی سے گریجویشن مکمل کرنے کے بعد انہوں نے مپوسا میں آر ایس ایس کا کام سنبھال لیا تھا اور محض 26 برس کی عمر میں ہی سنگھ چالک بن گئے تھے۔ بھارتیہ جنتا پارٹی ( بی جے پی ) کے رکن کے طور پر جناب پاریکر 1994 میں گوا کی قانون ساز اسمبلی کے لئے منتخب ہوئے۔24 اکتوبر کو 2000 کو موصوف گوا کے وزیر اعلیٰ مقرر ہوئے اور 27 فروری 2002 تک اس عہدے پر فائز رہے ۔3 جون 2002 کو وہ ایک مرتبہ پھر گوا کے وزیر اعلیٰ چنے گئے اور 2فروری 2005 تک اس عہدے پر فائز رہے۔ 9 مارچ 2012 کو وہ پھر گوا کے وزیراعلیٰ بنے اور 8 نومبر 2014 تک اس عہدے پر فائز رہے۔ 9 نومبر 2014 کو جناب پاریکر مرکزی وزیر دفاع مقرر ہوئے اور 13 مارچ 2017 تک اس عہدے پر فائز رہے ۔ 14 مارچ 2017 کو وہ ایک مرتبہ پھر گوا کےوزیر اعلیٰ مقرر ہوئے ۔ جناب پاریکر کو ان کی سادگی اور غیر معمولی انتظام کار کی صلاحیتوں کے حامل فرد کے طور پر یاد کیا جائے گا۔ جدید گوا کی تعمیر میں ان کا تعاون اور بھارتی مسلح دستوں کی جدید کاری نیز سابق فوجیوںکی زندگی بہتر بنانے میں ان کے تعاون کو ہمیشہ یاد کیا جائے گا۔ جناب پاریکر کو 2001 میں آئی آئی ٹی ممبئی نے ممتاز فارغ التحصیل شخصیت ایوارڈ سے نوازا تھا۔ 2018 میں نیشنل انسٹی ٹیوٹ آف ٹکنالوجی ، گوا نے انہیں اعزازی ڈاکٹریٹ کی ڈگری تفویض کی تھی اور 2018 میں انہیں ایس پی مکھرجی ایوارڈ سے نوازا گیا تھا۔ ان کے پسماندگان میں دوبیٹے ہیں ۔ کابینہ ،سوگوار کنبے اور گوا کے عوام کے تئیں ،حکومت ہند اور پورے ملک کی جانب سے دلی تعزیت کا اظہار کرتی ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم نے گجرات کے رکن اسمبلی ڈاکٹر انل جوشیارا کی رحلت پر تعزیت کا اظہار کیا

نئی دہلی، 14 مارچ 2022: وزیر اعظم جناب نریندر مودی نے بھلوڈا، گجرات کے رکن اسمبلی ڈاکٹر انل جوشیارا کی رحلت پر گہرے رنج و غم کا اظہار کیا ہے۔ وزیر اعظم نے ٹوئیٹ کیا ؛ ’’بھلوڈا کے رکن اسمبلی ڈاکٹر انل جوشیارا کی رحلت پر غمزدہ ہوں۔ انہیں ہمیشہ عوامی خدمت گار کے طورپر یاد رکھا جائے گا۔ آنجہانی کی روح کی تسکین اور سوگوار کنبہ کے صبر جمیل کے لیے دعا گو ہوں۔ اوم شانتی۔۔‘‘
وزیراعظم نے گھوگھا اور دہیج کے درمیان رو رو فیری سروس  کے پہلے مرحلے کا افتتاح کیا، اس سروس کا پہلا آبی سفر کیا

نئی دہلی۔22 اکتوبر وزیراعظم جناب نریندر مودی نے آج گھوگھا اور دہیج کے درمیان رو رو فیری سروس کے پہلے مرحلے کا افتتاح کیا ۔ اس سروس سے گھوگھا اور سوراشٹر کے درمیان سفر میں لگنے والے سات سے آٹھ گھنٹے کے وقت میں کمی آئے گی اور یہ سفر ایک گھنٹہ میں پورا ہوگا۔ پہلا مرحلہ ، جس کا افتتاح آج کیا گیا ہے ، مسافروں کو آمدو رفت کا اہل بنائے گا ۔ جب یہ سروس مکمل طور پر آپریشنل ہو جائے گا تو اس کا گاڑیوں کے نقل و حمل میں بھی آسانی پیدا ہوگی۔ وزیر اعظم نے شری بھاؤنگر ڈسٹرکٹ کو آپریٹو مِلک پروڈیوسر یونین لمیٹیڈ کے سرووتم کیپٹل فیڈپلانٹ کا افتتاح کیا ۔ اس موقع پر ایک بڑے عوامی اجتماع سے خطاب کرتے ہوئے وزیر اعظم نے کہا کہ انہیں اس بات کی خوشی ہے کہ وہ گجرات کے لوگوں نئے سال کی مبارکباد باد دینے کے لیے ذاتی طور پر گجرات میں موجود ہیں ۔ انہوں نے کہا کہ یہ پروگرام ، گھوگھا اور دہیج کے درمیان فیری سروس کے پہلے مرحلے کا افتتاح، پورے ملک کے لیے بہت ہی اہمیت کا حامل ہے۔ انہوں نے کہا کہ یہ اپنی نوعیت کا پہلا فیری سروس ہے اور اس سے گجرات کے لوگوں کا خواب شرمندۂ تعبیر ہوا ہے ۔ وزیر اعظم نے کہا گذشتہ تین سالوں میں گجرات کی ترقی کو بہت اہمیت دی گئی ہے ۔انہوں نے کہا گجرات میں ایک طویل ساحل ہے اور ہمیں اس سے ملنے والے مواقع سے مستفید ہونا چاہیے ۔ انہوں نے کہا کہ ساحلی ڈھانچے کو فروغ دینے کے لیے اقدامات کئے گئے ہیں ۔ یہ فیری سروس بھی صرف اسی روٹ تک محدود نہیں رہے گی ۔ دوسری جگہوں کو بھی فیری سروس سے جوڑا جائے گا ۔ انہوں نے کہا کہ مرکزی حکومت کا ہدف ٹرانسپورٹ کے شعبہ کو مربوط اور جدید ترین بنانا ہے ۔ وزیر اعظم نے گوگھا سے دہیج تک کا پہلا آبی سفر کیا ۔ اس آبی سفر کے دوران انہیں کشتی اور فیری سروس کے بارے بریفنگ دی گئی ۔ انہوں نے کشتی میں سوار معذور بچوں کے ساتھ بات چیت بھی کی ۔ دہیج میں ایک اجتماع سے خطاب کرتے ہوئے وزیر اعظم نے کہا کہ خوشحالی کے لیے بندرگاہوں کا قیام حکومت کا ویژن ہے ۔ ہندوستان کو بہتر بندرگاہوں اور مزید بندر گاہوں کی ضرورت ہے ۔ انہوں نے کہا مناسب رابطوں کے بغیر ملک کی اقتصادی ترقی دھیمی پڑجائے گی ۔ اس لیے حکومت نے بندرگاہوں کے بنیادی ڈھانچے پر توجہ دی ہے ۔ وزیر اعظم نے نیلی معیشت پر حکومت کے دباؤ کا ذکر کیا ۔ اس کے بارے میں انہوں نے کہا کہ یہ نئے ہندوستان کے وژن کا لازمی حصہ ہے ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح)
کابینہ نے مکان کے شعبے میں تعاون کے لیے ہندوستان اور سعودی عرب کے درمیان مفاہمت نامے کو منظوری دی

نئی دہلی،27؍ مارچ / وزیراعظم جناب نریندر مودی کی سربراہی میں مرکزی کابینہ نے آج مکانات کے شعبے میں تعاون کے لیے ہندوستان اور سعودی عرب کے درمیان ایک مفاہمت نامے کو منظوری دے دی ہے، جس پر فروری 2019 میں دستخط کیے گیے تھے۔ یہ مفاہمت نامہ سستے / کم آمدنی کے مکانوں سمیت مکانوں کے شعبے میں تکنیکی تعاون کو فروغ دے گا اور دونوں ملکوں میں مکانوں اور بنیادی ڈھانچے کے پروجیکٹوں میں حکام اور کمپنیوں کی شراکت داری کو بڑھائے گا۔یہ مفاہمت نامہ ایک دوسرے کو معلومات فراہم کرنے میں بھی مددگار ثابت ہوگا اور جدید تعمیری تکنیک کی منتقلی اور ترقی میں تجربات اور معلومات ایک دوسرے کو فراہم کرنے کو فروغ دے گا اور مکانوں کی تعمیر کے شعبوں میں تحقیق اور ترقی کی حوصلہ افزائی بھی کرے گا۔
وزیراعظم نے  اترپردیش کے متھرا میں ہوئے سڑک حادثے کے نتیجے میں ہوئی ہلاکتوں  پر اظہار افسو س کیا ہے

وزیراعظم جناب نریندر مودی نے اترپردیش کے، متھرا میں ہوئے ایک سڑک حادثے میں جانوں کے اتلاف پر گہرے رنج و غم کا اظہار کیا ہے۔ اپنے ایک ٹوئیٹ میں وزیراعظم نے کہا: ’’اترپردیش کے متھرا میں ہوا سڑک حادثہ دل دہلادینے والا ہے۔ اس حادثے میں جنھوں نے اپنے عزیز و اقارب کو گنوادیا ہے، ان کے ساتھ میری دلی تعزیت۔ اس کے ساتھ ہی زخمیوں کو جلد صحت یاب ہونے کے لئے دعاگو ہوں: وزیراعظم ‘‘
وزیراعظم  14 ویں برکس سربراہ کانفرنس میں شرکت کریں گے

چینی صدر شی جن پنگ کی دعوت پر ، وزیراعظم جناب نریندر مودی 23-24 جون 2022 کو چین کی میزبانی میں اور ورچوئل طریقے پر منعقد ہونے وا لی 14 ویں برکس سربراہ کانفرنس میں شرکت کریں گے۔ اس کانفرنس کے دوران میزبان ممالک کے ساتھ عالمی ترقی کے موضوع پر ایک اعلیٰ سطحی مذاکرہ بھی 24 جون کو منعقد کیا جائے گا ۔ 2۔ برکس نے ایک ایسے پلیٹ فارم کی شکل ا ختیار کرلی ہے جہاں ترقی پذیر ممالک اپنے مشترک مفادات کے امور پر تبادلہ خیال اور غور وخوض کرتے ہیں ۔برکس کے رکن ممالک ہمیشہ کثیر فریقی نظام میں اصلاح کے لئے آواز اٹھاتے رہے ہیں تاکہ اسے زیادہ سے زیادہ نمائندگی کرنے والا اور شمولیت والا بنایا جاسکے ۔ 3۔14 ویں برکس سربراہ کانفرنس کے دوران مختلف شعبوں میں آپسی تعاون کے موضوع پر تبادلۂ خیال کئے جانے کی توقع ہے ۔ ان شعبہ جات میں انسداد دہشت گردی، تجارت، صحت، روایتی طریقہ علاج، ماحولیات، سا ئنس اور ٹکنالوجی اور اختراع، زراعت، تکنیکی اور پیشہ ورانہ تعلیم و تربیت اور بہت چھوٹی، چھوٹی اور اوسط درجہ کی صنعتیں شامل ہیں ۔ اس کانفرنس میں دیگر موضوعات کے ساتھ ساتھ، کثیر جہتی نظام کی اصلاح، کووڈ-19 عالمی وبا کے خلاف جنگ اور عالمی معیشت کی بحالی جیسے موضوعات پر بھی تبادلۂ خیال کئے جانے کاامکان ہے ۔ 4۔ اس کانفرنس سے قبل ، وزیراعظم اپنے ریکارڈ شدہ کلیدی خطبہ کے ذریعہ 22 جون 2022 کو برکس بزنس فورم کی افتتاحی تقریب میں شرکت کریں گے۔
وزیراعظم اور سوشلسٹ جمہوریہ ویتنام  کے وزیراعظم کے مابین  ٹیلیفون پر گفت وشنید

نئی دہلی، 13اپریل2020،وزیراعظم جناب نریندر مودی نے سوشلسٹ جمہوریہ ویتنام کے وزیراعظم عالیجناب گگوئن زوان فوک سے ٹیلیفون پرگفتگو کی۔ دونوں قائدین نے کووڈ-19وبائی مرض، اور اس چنوتی سے نمٹنے کے لئے کئے جانے والے اقدامات کے موضوع پر تبادلۂ خیالات کئے۔ قائدین نے کووڈ-19 سے نبردآزمائی کے لئے باہمی اشتراک کے مضمرات پر اتفاق کیا، جن میں درکار طبی سازوسامان کی فراہمی کی سہولت بھی شامل تھی۔ دونوں رہنماؤں نے متعلقہ ممالک میں موجود ایک دوسرے کے شہریوں کو ضروری امداد فراہم کرنے کے تئیں بھی اپنی عہد بندگی کا اظہار کیا۔ قائدین نے بھارت اور ویتنام کے مابین کلیدی شراکت داری کی اہمیت پر زور دیا اور مختلف محاذوں پر حال ہی میں رونما ہوئی پیش رفت پر اطمینان کا اظہار کیا۔ طرفین نے علاقائی اور بین الاقوامی پیش رفتوں پر بھی نظرثانی کی۔ دونوں رہنماؤں نے اس امر پر اتفاق کیا کہ ان کی ٹیمیں وبائی مرض کے ردعمل سے متعلق اقدامات کے سلسلے میں تال میل بنانے کےلئے مستقبل میں ایک دوسرے کے رابطے میں رہیں گی اور باہمی تعلقات کے دیگر پہلوؤں کے لئے بھی رابطہ برقرار رکھیں گی۔ وزیراعظم نے موجودہ بحران کے دوران ویتنام کے عوام کی صحت اور خیرو عافیت کے لئے اپنی جانب سے بہترین تمناؤں کا اظہار کیا۔ ۔۔۔۔۔۔۔۔۔۔۔ م ن۔ک ا۔
وزیر اعظم نے ہماچل پردیش میں پروجیکٹوں پر شہریوں کے تبصروں کا جواب دیا

وزیر اعظم جناب نریندر مودی نے آج ہماچل پردیش میں پروجیکٹوں سے متعلق شہریوں کے تبصروں کا جواب دیا۔ وزیر اعظم ان پروجیکٹوں کو وقف کرنے اور سنگ بنیاد رکھنے کے لیے ہماچل پردیش جا رہے ہیں۔ ایمس بلاسپور کو قوم کے نام وقف کئے جانے کے موقع پر ، وزیراعظم نے درج ذیل ٹوئٹ کیا، اس کا سنگ بنیاد بھی وزیر اعظم نے رکھا تھا: Tweet این ایچ 105 پر 1690 کروڑ روپے کی مالیت والے پنجور سے نالہ گڑھ تک کی قومی شاہراہ کو چار لین کا بنانے کے لئے 31 کلومیٹر طویل پروجیکٹ کے بارے میں وزیراعظم نے ٹوئٹ کیا: ۔۔۔۔۔۔۔۔۔۔۔ ش ح۔ا گ۔ن ا۔
یادگاروں (مومنٹوز) کی نیلامی کی مدت میں 12 تاریخ  تک توسیع

وزیراعظم جناب نریندر مودی نے بتایا ہے کہ پی ایم مومنٹوز 2022 کی نیلامی کی مدت میں اس ماہ کی 12 تاریخ تک توسیع کردی گئی ہے۔ وزارت ثقافت کے ایک ٹوئیٹ کا حوالہ دیتے ہوئے وزیر اعظم نے ایک ٹوئیٹ میں کہا : ’’ یہ یادگاریں (مومنٹوز) اُن بہت سے خصوصی تحائف میں سے ہیں جو مجھے گزشتہ برسوں میں ملے ہیں۔ لوگوں کی خواہشات کا احترام کرتے ہوئے ان مومنٹوز کی نیلامی کی مدت میں 12 تاریخ تک توسیع کردی گئی ہے۔ لہٰذا اس میں شرکت کریں۔‘‘
وزیراعظم نے مہاتما جیوتی با پھولے  کو ان کی سالگرہ  پر خراج عقیدت  پیش کیا

وزیراعظم جناب نریندر مودی نے عظیم سماجی اصلاح کار ، فلسفی اور مصنف مہاتما جیوتی با پھولے کو ان کی سالگرہ پر خراج عقیدت پیش کیا۔ جناب مودی نے کہا کہ مہاتما پھولے کو سماجی انصاف کے چیمپئن اور بے شمار افراد کے لئے امید کی کرن کے طور پر وسیع پیمانے پر عزت دی جاتی ہے اور انہوں نے سماجی مساوات ، خواتین کو بااختیار بنانے اور تعلیم کو فروغ دینے کے لئے مسلسل کام کیا۔ وزیراعظم نے اپنی من کی بات پروگرام کے ذریعہ عظیم مفکر جیوتی با پھولے سے متعلق اپنے خیالات بھی شراکت کئے ، جس میں جناب مودی نے کہا تھا کہ مہاتما پھولے نے لڑکیوں کے لئے اسکول شروع کئے اور نومولود لڑکیوں کو قتل کرنے کے خلاف اپنی آواز بلند کی اور آبی مسائل کو حل کرنے کے لئے مہمات بھی چلائیں ۔ ٹویٹس کے اس سلسلے میں وزیراعظم نے کہا : ‘‘ مہاتما پھولےکو سماجی انصاف کے چیمپئن اور لاتعداد افراد کے لئے امید کی کرن کے طورپر وسیع پیمانے پر عزت دی جاتی ہے۔ وہ ایک کثیر رخی شخصیت تھے ، جنہوں نے سماجی مساوات ، خواتین کو بااختیاربنانے اور تعلیم کو فروغ دینے کے لئے مسلسل جدوجہد کی ۔ان کی جینتی کے موقع پر انہیں خراج عقیدت ۔’’ ‘‘آج مہاتما پھولے کی جینتی ہے اور چند ہی دنوں میں ، 14تاریخ کو ہم امبیڈ کر جینتی منائیں گے۔ گزشتہ مہینے کی من کی بات میں انہیں خراج عقیدت پیش کیا تھا ۔ ہندوستان ، مہاتما پھولے اور ڈاکٹر باباصاحب امبیڈ کر کا ان کی نایاب خدمات کے لئے ہمیشہ ہمیشہ احسان مند رہے گا۔’’
ویکسین مراکز کا کل دورہ کریں گے

نئی دہلی، 27 /نومبر 2020 ۔ وزیر اعظم جناب نریندر مودی ویکسین کے فروغ اور مینوفیکچرنگ کے عمل کا ذاتی طور پر جائزہ لینے کے لئے تین شہروں کا دورہ کریں گے۔ وہ احمدآباد میں زائیڈس بایوٹیک پارک، حیدرآباد میں بھارت بایوٹیک اور پونے میں سیرم انسٹی ٹیوٹ آف انڈیا کا دورہ کریں گے۔ کووڈ -19 کے خلاف جنگ میں بھارت کے فیصلہ کن دور میں داخل ہونے کے ساتھ، وزیر اعظم کے ان مراکز کے دورے اور سائنس دانوں کے ساتھ تبادلہ خیال سے تیاریوں اور چیلنجوں کے تناظر میں راست معلومات حاصل کرنے اور اپنے شہریوں کی ٹیکہ کاری کی بھارت کی کوششوں کا لائحۂ عمل تیار کرنے میں مدد ملے گی۔
وزیراعظم جناب نریندر مودی  کل بنکوں اور  این بی ایف سی کے  شراکت داروں کے ساتھ ’مستقبل کے ویژن‘  پر غورو خوض کریں گے

نئی دہلی،28 جولائی 2020/ وزیراعظم جناب نریندر مودی کل شام بینکوں اور این بی ایف سی کے شراکت داروں کے ساتھ مستقبل کے ویژن اور لائحہ عمل (روڈ میپ) پر تبادلہ خیال اور غوروخوض کریں گے۔ اس غوروخوض اجلاس کے ایجنڈے میں شامل موضوعات میں کریڈٹ پروڈکٹس اور تقسیم (ڈلیوری) کے لئے موثر ماڈل ، ٹکنالوجی کے ذریعہ مالی استحکام اور مالی شعبے کے پائیدار اور متواتر وجود کے لئے دانشمدانہ طور طریقے شامل ہیں۔ مالی بنیادی ڈھانچے ، زراعت این ایس این ای (انتہائی چھوٹی ، چھوٹی اور درمیانہ صنعتیں ) سمیت مقامی مینوفیکچرنگ کی فنڈنگ کےذریعہ ہندستان کی معاشی ترقی میں تعاون دینے میں اہم رول نبھاتا ہے۔جہاں تک مالی شمولیت کی بات ہے ، یہ تکنالوجی کے ذریعہ مالی استحکام میں بڑا کردار نبھاسکتا ہے۔ حکومت کے مختلف اعلی حکام بھی اس خوروخوض اجلاس کے دوران موجود رہیں گے۔
وزیر اعظم نے ایشیا کپ  2022 میں پاکستان کے خلاف جیت حاصل کرنے پر بھارتی کرکٹ ٹیم کو مبارکباد دی ہے

وزیر اعظم جناب نریندر مودی نے ایشیا کپ 2022 میں پاکستان کے خلاف میچ میں جیت حاصل کرنے پر بھارتی کرکٹ ٹیم کو مبارکباد دی ہے۔ وزیر اعظم نے ٹوئیٹ کیا: ’’ٹیم انڈیا نے آج کے #ایشا کپ 2022 کے میچ میں شاندار آل راؤنڈ کارکردگی کا مظاہرہ کیا۔ ٹیم نے بہترین صلاحیت اور حوصلہ کا مظاہرہ کیا۔اس شاندار جیت پر انہیں مبارکباد‘‘